Leopoldo Serantes

Si Leopoldo Serantes (namundag Marso 15, 1962 - 2021) sarong Filipinong nobatong boksyador asin dating soldados. Siya nakipaglaban sa 1988 Summer Olympics sa Seoul, South Korea sa  Light Flyweight (-48 kg) na dibisyon, asin nasikwit niya an medalyang bronse pakadaog sa semi-finals sa pakilaban ki  Ivailo Khristov na taga-Bulgaria. An panggana ni Serantes iyo an primero sa laog nin 24 taon na an sarong Filipinong atleta makakua nin medalyang Olimpiko poon pa kan kapangganahan ni Anthony Villanueva, an saiyang coach, na nasikwit nin medalyang pirak sa  1964 Summer Olympics, asin ta siya iyo an ika-6 na Filipino sa kagabsan makakua nin medalyang Olimpiko.

Resulta sa Olimpiko 1988
Sa ibaba iyo an rekord ni Leopoldo Serantes, Filipinong boksyador sa light flyweight
na nakipaglaban sa 1988 Seoul Olympics:
Hornada nin 64: Bye
Hornada nn 32: dinaog niya si Hassan Mustafa (Egypt) referee pinundo laban sa ika-2 hornada
Hornada nin 16: dinaog niya si Sammy Stewart (Liberia) sa desisyon, 5-0
Quarterfinal: dinaog niya si Mahjoub Mjirich (Morocco) referee pinundo laban sa ika-3 hornada
Semifinal: nadaog siya ni Ivailo Khristov (Bulgaria) sa desisyon, 0-5 (siya ginawaran bronseng medalya)

Mga huring kabtang kan buhay
Si Serantes laygay nang nagmamate nin helang sa pulmon. Kan Enero 2021, nakaag siya sa intensive care sa Philippine Veterans Hospital huli sa magabat asin mas seryosong kamatean sa pulmon asin sa puso.

Si Onyok Velasco idinulok an problema ni Serantes sa helang sa kompanyang Chooks-To-Go asin ini naherak na magtaong tabang pinansyal ki Serantes. An kompanya nagtuga' na matao nin Php 100,000 bulan-bulan nin sa lawig-buhay ki Serantes komo suporta.

Toltolan

Mga kaglaban sa laog kan Pakawat Asyano kan Filipinas
Mga boksyador sa 1982 Asian Games
Mga boksyador sa 1988 Summer Olympics
Mga medalista sa 1988 Summer Olympics